I dag skulle vært hennes siste dag
Maynard trollbandt en hel verden, etter at hun la ut en video hvor hun fortalte om valget om å avslutte sitt eget liv den 1.november, som følge av at hun lider av uhelbredelig kreft i hjernen. 29-åringen fikk ros og støtte fra mange, mens andre kritiserte hennes valg, og tryglet om at kvinnen heller burde la naturen gå sin gang, ifølge nyhetsbyrået AP. På videoen, som har blitt vist over 9,3 millioner ganger, forteller Maynard at hun ønsker å dø med verdighet i sin egen seng i Oregon i dag, lørdag 1. november. Torsdag denne uken fortalte likevel 29-åringen til CNN at tidspunktet enda ikke var inne for å avslutte sitt eget liv. - Jeg føler meg fremdeles bra nok, og har fremdeles glede. Jeg smiler og ler nok med min familie og mine venner til at nå ikke er det riktige tidspunktet, forteller hun. Likevel understreker hun at hun står ved sin avgjørelse om å ta sitt eget liv. - Det vil komme, fordi jeg føler at jeg blir sykere, sier hun til kanalen.Ifølge AP as hun at dersom søndagen kommer og hun er borte, håper hun at hennes familie «fremdeles er stolte av meg», men dersom hun fremdeles er i live «at vi vil gå videre som en familie», og at avgjørelsen vil komme senere, ifølge AP. 29-åringen har gjennom bloggen sin blitt en fremtredende ambassadør for tilhengere av aktiv dødshjelp for personer med livstruende sykdom. Hun mener at dødssyke bør kunne dø på sine egne vilkår.Det var i starten av januar i år at 29-åringen fra San Francisco i California oppsøkte lege etter å ha slitt med kraftig hodepine over lengre tid. Det hadde da gått ett år siden hun giftet seg med ektemannen Dan Diaz (43) og de forsøkte nå å få barn. Etter at diagnosen ble stilt, gjennomgikk hun to operasjoner for å hindre svulsten i å vokse mer. I april fikk hun beskjed om at svulsten ikke bare hadde kommet tilbake - men at den også var mer aggressiv. Legene ga henne seks måneder å leve.Kort tid etterpå flyttet hun og ektemannen fra California til Oregon, som er en av fem amerikanske stater som tillater aktiv dødshjelp. Hun ønsker å dø der, stille og rolig, i soverommet hun deler med sin mann. Hun valgte datoen 1. november fordi hun ønsket å vente til ektemannens fødselsdag 26. oktober. I det nye blogginnlegget forteller hun at hun også har fått negative reaksjoner på bloggen sin. De siste dagene har hun blitt sykere, og hadde nylig to anfall i løpet av en dag. - Jeg tror at noen ser på meg og tenker at jeg ikke er så syk som jeg sier jeg er. Det er vondt å høre. For når jeg har anfall og ikke klarer å snakke etterpå, føler jeg meg definitivt så syk, sier hun.
I dag skulle Brittany Maynard ta sitt eget liv. Men den kreftsyke 29-åringen hadde krefter til å leve lenger.